અમદાવાદ: વડોદરાના કિશનવાડી વિસ્તારમાં જાહેર રોડ પર એક વેપારીની તિક્ષ્ણ હથિયારના ઘા ઝીંકી નિર્મમ હત્યા કરવામાં અાવતા અા ઘટનાએ સનસનાટી ફેલાવી દીધી છે. અા અંગેની વિગત એવી છે કે વડોદરામાં કિશનવાડી વિસ્તારમાં અાવેલા ઝંડા ચોક ખાતે રહેતા અને મરઘી લે-વેચનો ધંધો કરતાં અને કરિયાણાની દુકાન ધરાવતા યુવાન વેપારી રાહુલ છગનભાઈ બારિયા સાંજના સુમારે કિશનવાડીમાં મહાદેવ ચોક નજીક રોડ પરથી પસાર થતા હતા ત્યારે પાછળના ભાગેથી વાહન પર અાવેલા કોઈ અજાણ્યા શખસોએ રાહુલભાઈ ઉપર હુમલો કરી ઉપરાઉપરી પીઠના તેમજ છાતીના ભાગે તિક્ષ્ણ હથિયારના ઘા ઝીંકતા રાહુલભાઈ લોહીના ખાબોચિયા વચ્ચે રોડ પર જ ઢળી પડ્યા હતાં.